12 दिन के 13.5 लाख रुपये लिए थे थरूर ने  
आयोजन समिति ने खेलों के आयोजन में थरूर के अंतरराष्ट्रीय अनुभव को देखते हुए उन्हें चुना था। थरूर को ये पैसा उनके एक विदेशी खाते में चुकाया गया।
पूर्व विदेश राज्य मंत्री शशि थरूर एक बार फिर सुर्खियों में हैं। थरूर ने कॉमनवेल्थ खेलों में अपनी भूमिका पर सफाई दी है। कॉमनवेल्थ घोटाले पर आई कैग रिपोर्ट में पता चला है कि CWG में 12 दिनों तक थरूर ने सलाह−मशविरा देने का काम किया था जिसके लिए आयोजन समिति ने थरूर को साढ़े 13 लाख रुपये चुकाए।   आयोजन समिति ने खेलों के आयोजन में थरूर के अंतरराष्ट्रीय अनुभव को देखते हुए उन्हें चुना था। थरूर को ये पैसा उनके एक विदेशी खाते में चुकाया गया था।   थरूर ने अपनी सफाई में कहा है कि जब कॉमनवेल्थ खेलों से मैं जुड़ा उस वक्त सरकार में मेरा कोई रोल नहीं था और मुझे उसके लिए वैधानिक रूप से पैसा चुकाया गया। मैं किसी NRI की तरह अपने विदेशी खाते रिज़र्व बैंक के नियमों के तहत रखता हूं।